Pietų Čekijos kraštas
Pietų Čekijos kraštas (ček. Jihočeský kraj) – Čekijos respublikos administracinis vienetas, esantis pietinėje istorinio Bohemijos regiono dalyje ir nedidelėje pietvakarinėje Moravijos dalyje. Kraštas ribojasi su Pilzeno kraštu, Centrinis Bohemijos kraštu, Vysočinos kraštu, pietuose su Austrija ir Vokietija. Iki 2001 m. buvo vartojami tokie krašto pavadinimai: Budejovicų kraštas (Budĕjovický kraj) ir Českobudejovicų kraštas (Českobudĕjovický kraj), dabartiniu metu laikomi pasenusiais. Krašto sostinė – Česke Budejovicai (ček. České Budějovice). Krašto plotas – 10 056 km², 2013 m. 636 459 gyventojai. Pietų Bohemijai būdingos miškingos kalvos ir plačiai nusidriekusios pievos, o centrinėje dalyje aplink Tršebonį yra senų vandens telkinių. Visą kraštą kerta Vltavos upė. Ji prasideda pietvakarių pusėje stūksančiuose Šumavos kalnuose – mažai tepasikeitusiame tankių girių ir smulkių kaimelių krašte.